မြိုင်မြို့နယ်

**မြိုင်မြို့နယ်** သည် မြန်မာနိုင်ငံ၊ မကွေးတိုင်းဒေသကြီး၊ ပခုက္ကူခရိုင်ရှိ မြို့နယ်တစ်ခုဖြစ်သည်။ အုပ်ချုပ်ရေးရုံးစိုက်ရာမြို့မှာ မြိုင်မြို့ ဖြစ်သည်။

## တည်နေရာ 
အရှေ့လောင်ဂျီတွဒ် ၉၄ ဒီဂရီ ၃၀ မိနစ် နှင့် ၉၅ ဒီဂရီ ၃၀ မိနစ်၊ မြောက်လတ္တီတွဒ် ၂၀ ဒီဂရီ ၂၅ မိနစ် နှင့် ၂၁ ဒီဂရီ ၅၅ မိနစ်အတွင်း၊ ပင်လယ်ရေမျက်နှာပြင်အထက် ၈၈၆ ပေတွင် တည်ရှိသည်။   

## အကျယ်အဝန်း 
မြို့နယ် အကျယ်ဆုံးနေရာတွင် အရှေ့မှအနောက် (၄၂.၅) မိုင် နှင့် တောင် မှ မြောက် မိုင် (၃ဝ) ရှိသည်။ ဧရိယာမှာ ၅၀၂၈၂၅ ဧက၊ စတုရန်းမိုင်ပေါင်း ၇၈၅.၆၆၁ မိုင်ကျယ်ဝန်းသည်။    

## နယ်နမိတ်များ
မြိုင်မြို့နယ်သည် အောက်ပါမြို့နယ်များနှင့် နယ်နမိတ်ထိစပ်လျက်ရှိသည်။
* မြောက်ဘက်တွင် စစ်ကိုင်းတိုင်းဒေသကြီးရှိ ပုလဲမြို့နယ်နှင့် ဆားလင်းကြီးမြို့နယ်၊
* အရှေ့ဘက်တွင် ရေစကြိုမြို့နယ်၊
* တောင်ဘက်တွင် ပခုက္ကူမြို့နယ် နှင့်
* အနောက်ဘက်တွင် ပေါက်မြို့နယ်။

## မြေမျက်နှာသွင်ပြင် 
မြေပြန့်လွင်ပြင်များပြီး မြို့နယ် အနောက် နှင့် အနောက်‌ောင်ပိုင်းတို့တွင် ‌ောင်ကုန်း ချိုင့်ဝှမ်းများ ရှိသည်။ မြို့နယ် အနောက်ပိုင်းတွင် တန့်ကြည့်တောင်တန်းသည် ပခုက္ကူမြို့နယ်ထဲအထိ သွယ်တန်းလျက်ရှိသည်။   

## သမိုင်း 
ပြည်ထဲရေးဝန်ကြီးဌာန ၃-၆-၁၉၇၂ ရက်စွဲပါ အမိန့်‌ ကြော် ငြာစာ အမှတ် (၁၉၉) ဖြင့် လည်း‌ ကောင်း ၊ ၂၄-၂-၁၉၇၄ ရက်စွဲပါ ပြန်တမ်းအမိန့်အရလည်း‌ ကောင်း ၊ ရပ်ကွက် ၃ ခုရှိ မြို့တစ်မြို့၊ ‌ကျေးရွာအုပ်စု (၈၁) ခု၊ ကျေးရွာ (၃၂၉) ရွာ တို့ဖြင့် ဖွဲ့စည်းခဲ့သည်။ 

## ပညာရေး 
အသက် ၁၅ နှစ်အထက် စာတတ်မြောက်မှု ၉၉.၉၇ % ရှိသည် ။ ၂၀၂၃ ခုနှစ်တွင် အထက်တန်း‌ ကျောင်း ၁၇ ကျောင်း ၊ အထက်တန်း‌ ကျောင်း ခွဲ ၆၂ ကျောင်း ၊ အလယ်တန်း‌ကျောင်း‌၄၈ ကျောင်း ၊ အလယ်တန်း ကျောင်း ခွဲ ၂၀  ၊ မူလတန်းလွန်‌ ကျောင်း ၂၉ ကျောင်း ၊ မူလတန်း ကျောင်း ၇၅ ကျောင်း ၊ မူလတန်း ကျောင်း ခွဲ ၈ ကျောင်း ‌၊ မူလတန်းကြိုကျောင်း ၄၂ ‌ကျောင်း ရှိသည်။ တက္ကသိုလ်ပညာ‌ ကို ပခုက္ကူ နှင့် အခြားမြို့ကြီးများ သို့ သွားရောက် သင်ယူကြရသည် ။  

## ကျန်းမာရေး 
အမှတ် ၂ ရပ်ကွက်ရှိ ကုတင် ၅၀ ဆန့် မြိုင် မြို့နယ်ဆေးရုံ၊ လက်ယက်မ ဗဟင်း ကိုင်း‌တောမ ရွာများတွင် ၁၆ ကုတင် ဆန့် တိုက်နယ် ‌ဆေး ရုံ ၃ ရုံ ၊ ပေါင်း ဆေးရုံ ၄ ရုံ ရှိ သည်။ ‌ကျေးလက် ကျန်းမာရေးဌာန ၁၁ ခု၊ ကျေးလက်ကျန်းမာရေးဌာနခွဲ ၅၁ ခု ရှိ သည် ။ 

## စီးပွားရေး 
### ဈေးများ 
မြိုင်မြို့ အမှတ် ၂ ရပ် ရှိ မြို့မဈေး နှင့် လက်ယက်မရွာ လက်ယက်မဈေး ဟူ၍ ဈေး ၂ ဈေး ရှိ သည်။

### ဘဏ်များ 
မြိုင်မြို့ပေါ်တွင် မြန်မာ့ စီးပွားရေးဘဏ်၊ မြန်မာ့ လယ်ယာ ဖွံ့ဖြိုးရေး ဘဏ်၊ ကမ္ဘာ့ ရတနာဘဏ်၊ ပထမပုဂ္ဂလိက ဘဏ် များရှိသည်။ လက်ယက်မ ရှိ စီဘီဘဏ် မှာ လုံခြုံရေး မကောင်းသဖြင့် ပိတ်ထားရသည်။  

### ကုန်ထုတ်လုပ်ငန်း 
#### ပန်းပဲ 
ပန်းပဲဖို ၁၂၀ ရှိ၍ တံစဉ် နှင့် ဓား များ ထုတ်လုပ်သည်။  

#### မြေထည် 
မြေထည်လုပ်ငန်းလုပ်ကိုင်သူ ၂၀ ရှိ၍ အိုး နှင့် မြေထည်များ ထုတ်လုပ်သည် ။

#### ယက္ကန်း နှင့် စက်ချုပ်လုပ်ငန်း 
ယက္ကန်းလုပ်ငန်း ၂၈၆ ခု ရှိ၍ ချည်စောင်(ဝါဒစောင်) ၊ ချည်ပုဆိုး ၊ တံဘက် များ ထုတ်လုပ်သည်။ စက်ချုပ်လုပ်ငန်းလုပ်ကိုင်သူ ၁၁၃၇ ဦး ရှိသည်။ 

### ခရီးသွားလုပ်ငန်း 
လူထုအခြေပြုခရီးသွားလုပ်ငန်းကို Actionaid အကူအညီဖြင့် အင်ရောင်းအုပ်စု ၄ ရွာ နှင့် ယင်းတိုင်တောင်ဆည်ကို အခြေပြု ၂၀၁၆ မှ ၂၀၂၁ ထိ လုပ်ဆောင်ခဲ့သည်။   

### လမ်းပန်းဆက်သွယ်ရေး 
လေကြောင်း ရေကြောင်း များ အသုံးပြုနိုင်ခြင်း မရှိ။ မြိုင်မြို့နယ်ကို ဖြတ်၍ ပခုက္ကူ - ဂန့်ဂေါ - ကလေး ရထားလမ်း ၊ ပုသိမ် - မုံရွာ အဝေးပြေးလမ်း၊ အာရှလမ်းမကြီး၏ ပခုက္ကူ - ဂန့်ဂေါ လမ်းပိုင်း များ ‌ောက်လုပ်ထားသဖြင့် ဆက်သွယ်ရေး ကောင်းမွန်သည် ။   

### စိုက်ပျိုးရေး 
မြို့နယ် အဓိက ထွက်ကုန်မှာ ဆီထွက်သီးနှံ၊ ပဲမျိုးစုံ၊ ထန်းလျက်၊ မန်ကျည်း၊ သနပ်ခါး တို့ ဖြစ်သဖြင့် စိုက်ပျိုးရေး မှာ အဓိက စီးပွားရေး ဖြစ်နေသည် ။

#### ဆီထွက်သီးနှံ 
၂၀၂၂-၂၃ နှစ်တွင် ဆီထွက်သီးနှံ စိုက်ဧကမှာ မြေပဲ ၅၆၄၇၈ (မိုး) နှင့် ၁၀၃၆၈ (ဆောင်း)၊ နှမ်း ၃၇၅၅၂ (နွေ) နှင့် ၄၅၃၈၃ (ဆောင်း)၊ နေကြာ ၁၉၅၃၃  ရှိသည်။ ဝမ်းစာဖယ်ပြီး ဆီတန်ချိန် ၁၃၅၆၇ တန် တင်ပို့နိုင်ခဲ့သည် ။‌ေ 

#### ပဲအမျိုးမျိုး 
ပဲစိုက်ဧကမှာ ပဲတီစိမ်း ၁၅၂၈၉ (မိုး) နှင့် ၆၂၃ (ဆောင်း)၊ ပဲစင်းငုံ ၁၂၂၃၉ ရှိသည်။   

#### ထန်း 
ထန်းစိုက်ဧကမှာ ၆၄၇၆ ဧက ရှိသည်။  

#### စပါး 
နွေစပါး ၃၉၃ ဧက၊ မိုးစပါး ၂၁၃၅၉ ဧက ရှိသည်။   

ပြောင်း  

ဝါ ၁၃၆ ဧကသာစိုက်သည်။    

#### သနပ်ခါး 
သနပ်ခါး အများအပြား ထုတ်လုပ်ရောင်းချ၍ စိုက်ဧက ‌ထောင် ချီရှိသော်လည်း စာရင်း ကောက်ယူနိုင်ခြင်း မရှိ ‌။

### သဘာဝသယံဇာတ 
#### ရေနံ 
မြိုင် လက်ယက်ရေနံတွင်းများမှာ အညာဒူဘိုင်း ဟု နာမည်ကျော်သော နေရာတွင် ရှိပြီး လက်နက်ကိုင် တော်လှန်ရေး အဖွဲ့များ ထိန်းချုပ်ထား သဖြင့် ပွင့်လင်း မြင်သာခြင်းမရှိ ။

## ထင်ရှားကျော်ကြား 
### စေတီပုထိုး 
# ချောက်တောင်းမုဋ္ဌောဘုရား
# ဖျသီးမုဋ္ဌောဘုရား
# ဗဟင်းမုဋ္ဌောဘုရား
# ရွှေကူဓမ္မသာရဘုရား (ဖျသီးရွာ)
# ရွှေကူမုဋ္ဌောဘုရား (မြိုင်မြို့၊ အမှတ် ၁ ရပ်ကွက်)
# ရွှေမြင်းတင်မုဋ္ဌောဘုရား (မြိုင်မြို့၊ အမှတ် ၂ ရပ်ကွက်)
# ရွှေအုံးတောက်ဘုရား (ရွာတန်းရှည်ရွာ)
# ရွှေဟင်္သာဘုရား (ဗဟင်းရွာ)
# ရှင်မတောင်မုဋ္ဌောဘုရား (
# အလောင်းတော်ကဿပရဟန္တာခြေတော်ရာဘုရား (ကံယာကောင်းရွာ)

### သမိုင်းဝင်ကျောင်း 
မနောရမ္မံရွှေကျောင်း (သနပ္ပင်ကုန်းအုပ်စု၊ ဗိမ္မာန်မရွာ)

### သံဃာတော် 
# ကြည့်ကန်ရှင်ကြီး
# တိလောကဂုရုဆရာတော်
# နေမိန္ဒ၊ အရှင် (ဒုတိယမြောက် တိပိဋကဓရဆရာတော်)
# ပထမကျော်အောင်စံထားဆရာတော်
# ဗားကရာဆရာတော် (ဒုတိယ)
# ဗားကရာဆရာတော် (ပထမ)
# သုန္ဒရ၊ အရှင် (ဒဿမမြောက် တိပိဋကဓရဆရာတော်)

### လူပုဂ္ဂိုလ် 
# နွဲ့နွဲ့စန်း (ဇာတ်သဘင်၊ရုပ်ရှင်သရုပ်ဆောင်)
# မြသန်းတင့် (စာရေးဆရာ)
# သိန်းဇော် (မန္တလေး) (ဇာတ်သဘင်၊အဆိုတော်၊ကဗျာဆရာ(ကေဇော်))
# အောင်လင်း (စာရေးဆရာ)

## ကိုးကား 
## ပြင်ပလင့်ခ်များ
* "Myaing Township - Magway Division"  map, Myanmar Information Management Unit (MIMU), 2010
* Township 104 on "Myanmar States/Divisions & Townships Overview Map" Myanmar Information Management Unit (MIMU)
* "Myaing Google Satellite Map" Maplandia